turjo4nis/wikipedia-bn-dump-20250701 huggingface dataset:
শীতলপুর রেলওয়ে স্টেশন

শীতলপুর রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি শীতলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৫৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯২ কি.মি. দূরে স্টেশনটি অবস্থিত।

ইতিহাস
শীতলপুর রেলওয়ে স্টেশনটি পশ্চিমবঙ্গের ৫ নং রাজ্য সড়ক, শীতলপুর, এ অবস্থিত। স্টেশন কোড হল (এসটিএলবি)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি কাঁথি, সুজালপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সুজালপুর রেলওয়ে স্টেশন

সুজালপুর রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি সুজালপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৬১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯৪ কি.মি. দূরে স্টেশনটি অবস্থিত।

ইতিহাস
সুজালপুর রেলওয়ে স্টেশনটি পশ্চিমবঙ্গের দীঘা কন্টাই রোড, সুজালপুর, এ অবস্থিত। স্টেশন কোড হল (এসজেপিএ)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি শীতলপুর, আশাপূর্ণা দেবী এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র 

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
খলিলুর রহমান (ভারতীয় রাজনীতিবিদ)

খলিলুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি সপ্তদশ লোকসভা নির্বাচনে জঙ্গিপুর লোকসভা কেন্দ্র থেকে লোকসভা সদস্য নির্বাচিত হন। তিনি জঙ্গিপুর সাংগঠনিক জেলার তৃণমূল কংগ্রেস এর সভাপতি।

তথ্যসূত্র

জীবিত ব্যক্তি
সপ্তদশ লোকসভার সদস্য
পশ্চিমবঙ্গের লোকসভা সদস্য
বাঙালি রাজনীতিবিদ
মুর্শিদাবাদ জেলার ব্যক্তি
ভারতীয় মুসলিম
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের তৃণমূল কংগ্রেসের রাজনীতিবিদ
১৯৬০-এ জন্ম
অষ্টাদশ লোকসভার সদস্য
ডিন কুরিয়াকোজ

ডিন কুরিয়াকোজ হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০১৬ সাল থেকে তিনি কেরালা যুব কংগ্রেসের সভাপতি হিসেবে দায়িত্ব পালন করছেন। তিনি সপ্তদশ লোকসভা নির্বাচনে ইদুক্কি লোকসভা কেন্দ্র থেকে লোকসভা সদস্য নির্বাচিত হন।

তথ্যসূত্র

জীবিত ব্যক্তি
ভারতীয় জাতীয় কংগ্রেসের রাজনীতিবিদ
সপ্তদশ লোকসভার সদস্য
কেরলের ভারতীয় জাতীয় কংগ্রেসের রাজনীতিবিদ
১৯৮১-এ জন্ম
বিনয় কৃষ্ণ বর্মন

বিনয় কৃষ্ণ বর্মন হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মাথাভাঙ্গা বিধানসভা কেন্দ্রের বিধায়ক হিসেবে দায়িত্ব পালন করছেন। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ রাজ্য সরকারের বনমন্ত্রী হিসেবে দায়িত্ব পালন করেছেন।

তথ্যসূত্র

জীবিত ব্যক্তি
বাঙালি রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
কোচবিহার জেলার ব্যক্তি
আ ভেরি শর্ট স্টোরি

"আ ভেরি শর্ট স্টোরি" হল মার্কিন লেখক আর্নেস্ট হেমিংওয়ে রচিত ছোটগল্প। এটি ১৯২৪ সালে ইন আওয়ার টাইম-এর প্যারিস সংস্করণে একটি চরিত্রচিত্র বা পরিচ্ছেদ হিসেবে প্রকাশিত হয় এবং পুনর্লিখনের পর ১৯২৫ সালে বনি অ্যান্ড লিভরাইট থেকে প্রকাশিত হেমিংওয়ের প্রথম মার্কিন ছোটগল্প সংকলন ইন আওয়ার টাইম-এ সংযুক্ত করা হয়।

গল্পে প্রথম বিশ্বযুদ্ধে আহত একজন সৈনিক হাসপাতালে তিনমাস চিকিৎসাধীন অবস্থায় লাজ নামে একজন সেবিকা প্রেমে পড়ে। তারা বিয়ে করার সিদ্ধান্ত নেন, কিন্তু সৈনিকটি মার্কিন যুক্তরাষ্ট্রে তার নিজের দেশে ফিরে যাওয়ার পর লাজের নিকট থেকে চিঠি পায় সে অন্য একজন কর্মকর্তাকে বিয়ে করছে। পরে লাজ তাকে জানায় সে বিয়ে করেনি, কিন্তু সৈনিকটি তাকে উপেক্ষা করে।

পটভূমি ও প্রকাশনার ইতিহাস 
হেমিংওয়ের এই গল্পের অনুপ্রেরণা হল প্রথম বিশ্বযুদ্ধে ইতালীয় যুদ্ধক্ষেত্রে পায়ে আঘাত পাওয়ার পর মিলানের এক হাসপাতালে চিকিৎসাধীন অবস্থায় এক সেবিকার সাথে তার প্রেমের সম্পর্ক।

তথ্যসূত্র

বহিঃসংযোগ 

১৯২৪-এর ছোটগল্প
১৯২৫-এর ছোটগল্প
আর্নেস্ট হেমিংওয়ের ছোটগল্প
মার্কিন ছোটগল্প
উইলসন চম্প্রামারি

উইলসন চম্প্রামারি হলেন একজন ভারতীয় রাজনীতিবিদ, যিনি পূর্বে সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ২০১৯ সালের ২৪ জুন তিনি ভারতীয় জনতা পার্টিতে যোগদান করেন। ২০০৯ সাল থেকে তিনি পশ্চিমবঙ্গ বিধানসভায় কালচিনি বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র 

জীবিত ব্যক্তি
আলিপুরদুয়ার জেলার ব্যক্তি
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ২০০৬-২০১১
মেন উইদাউট উইমেন (ছোটগল্প সংকলন)

মেন উইদাউট উইমেন () হল মার্কিন লেখক আর্নেস্ট হেমিংওয়ের দ্বিতীয় গল্প সংকলন। এতে ১৪টি গল্প রয়েছে, যার মধ্যে ১০টি পূর্বে বিভিন্ন সাহিত্য পত্রিকায় প্রকাশিত হয়েছিল। ১৯২৭ সালের অক্টোবরে এটি প্রথম প্রকাশিত হয়, ২ ডলার দরে এর ৭৬০০টি কপি বিক্রি হয়েছিল।

গল্পগুলোর মূল বিষয়বস্তু হল ষাঁড়ের লড়াই, পুরস্কারের জন্য লড়াই, ব্যভিচার, বিবাহবিচ্ছেদ ও মৃত্যু। এই সংকলনের "দ্য কিলার্স", "হিলস লাইক হোয়াইট এলিফ্যান্টস", ও "ইন অ্যানাদার কান্ট্রি" গল্পগুলোকে হেমিংওয়ের সেরা কাজ বলে গণ্য করা হয়।

গল্পসমূহ
এই সংকলনে নিম্নোক্ত গল্পগুলো রয়েছে:
 "দি আনডিফিটেড"
 "ইন অ্যানাদার কান্ট্রি"
 "হিলস লাইক হোয়াইট এলিফ্যান্টস"
 "দ্য কিলার্স"
 "শে তি দিস লা পাত্রিয়া?"
 "ফিফটি গ্র্যান্ড"
 "আ সিম্পল ইনকোয়ারি"
 "টেন ইন্ডিয়ান্স"
 "আ ক্যানারি ফর ওয়ান"
 "অ্যান অ্যালপাইন আইডিল"
 "আ পারসুইট রেস"
 "টুডে ইজ ফ্রাইডে"
 "ব্যানাল স্টোরি"
 "নাউ আই লে মি"

মূল্যায়ন
মেন উইদাউট উইমেন বইটি সমালোচকদের কাছে প্রশংসিত হয়। কসমোপলিটান সাময়িকীর প্রধান সম্পাদক রে লং "ফিফটি গ্র্যান্ড" গল্পটির প্রশংসা করে লিখেন, "আমার হাতে আসা অন্যতম সেরা ছোটগল্প... আমার পড়া সেরা মুষ্টিযুদ্ধ বিষয়ক গল্প... বাস্তবতাবাদের একটি গুরুত্বপূর্ণ খণ্ড।"

তথ্যসূত্র

গ্রন্থপঞ্জি

বহিঃসংযোগ
 
 লিটারেরি এনসাইক্লোপিডিয়া রিভিউ

১৯২৭-এর ছোটগল্প সংকলন
আর্নেস্ট হেমিংওয়ের ছোটগল্প সংকলন
মার্কিন ছোটগল্প সংকলন
চার্লস স্ক্রিবনার্স সন্সের বই
আর্নেস্ট হেমিংওয়ের বই
আনন্দ মোহন বিশ্বাস

আনন্দ মোহন বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ১৯৯৯ সাল থেকে ২০০৩ সাল পর্যন্ত তিনি লোকসভায় নবদ্বীপ লোকসভা কেন্দ্রের লোকসভা সদস্য হিসেবে দায়িত্ব পালন করেছেন।

তথ্যসূত্র 

বাঙালি রাজনীতিবিদ
পশ্চিমবঙ্গের লোকসভা সদস্য
ভারতীয় রাজনীতিবিদ
নদিয়া জেলার ব্যক্তি
ত্রয়োদশ লোকসভার সদস্য
১৯৩৯-এ জন্ম
২০০৩-এ মৃত্যু
পশ্চিমবঙ্গের তৃণমূল কংগ্রেসের রাজনীতিবিদ
সন্ত লুকার গির্জা, মিউনিখ

সন্ত লুকার গির্জা ( বা Lukaskirche) দক্ষিণ জার্মানির মিউনিখে অবস্থিত বৃহত্তম প্রোটেস্ট্যান্ট গির্জা। এটি ১৮৯৩-৯৬ সালে নির্মিত হয়। গির্জাটির নকশা করেন আলবার্ট স্মিথ। এটি মিউনিখের ঐতিহাসিক এলাকায় সংরক্ষিত একমাত্র লুথারান প্যারিশ গির্জা।

স্টিনসডর্ফস্টারস এবং মারিয়েনেনপ্লাজসের মধ্যে, ইসার নদীর তীরে গির্জাটি অবস্থিত। যদিও এটি মাটিনিয়ানপ্লাজট (মারিয়ানএনপ্ল্ল্যাজ ৩)-এ অবস্থিত তবে এর প্রধান ফটকের অবস্থান স্টেইনসফোর্ডস্টাসে। পূর্ব দিকের দুটি টাওয়ার এবং প্রায়  উঁচু গম্বুজ গির্জাটির অন্যতম বৈশিষ্ট্য। যদিও সন্ত লুকার ডাকনাম ডম ডের মুন্নার প্রোটেস্ট্যান্টেন (মিউনিখ প্রোটেস্ট্যান্টের ক্যাথিড্রাল), তবুও গির্জাটিতে বিশপের আসন নেই।

ইতিহাস ও বর্ণনা

মিউনিখে প্রোটেস্ট্যান্ট গির্জার ইতিহাসটি অনেকটা সংক্ষিপ্তই বলা চলে। ষোল শতকের প্রথম দিকে প্রোটেস্ট্যান্ট গোষ্ঠীগুলোকে নিষিদ্ধ ও দমন করা হয়েছিল। বাভারিয়া মূলত সংস্কারের সময় থেকে উইটলসবাখ পরিবারের অধীনে ক্যাথলিক রাজ্য ছিল, কিন্তু ১৭৯৯ সালে উইটলসবাখের প্রধান, প্রিন্স-ইলেক্টর ম্যাক্স চতুর্থ জোসেফ, ফ্রিডেরাইক ক্যারোলাইন উইলহেলমিনের সাথে বিবাহ বন্ধনে আবদ্ধ হন; তিনি ছিলেন একজন লুথেরান রাজকন্যা। এবং হঠাৎ মিউনিখের আদালতে প্রোটেস্ট্যান্ট উপস্থিতি তৈরি হল। উনিশ শতকে, মিউনিখে জার্মানির অন্যান্য অঞ্চল থেকে অভিবাসী আসতে শুরু করে। এদের মধ্যে অনেকেই লুথেরান ছিল।

১৮২৬ সালেই মিউনিখে লুথেরান প্যারিশনারের সংখ্যা ছিল ৬০০০। প্রথম প্রোটেস্ট্যান্ট গির্জা সন্ত ম্যাথিউ, ১৮৩৩ সালে উদ্বোধন করা হয়। ১৯৩৮ সালে নাৎসিরা এটি ধ্বংস করে ফেলে এবং দ্বিতীয় বিশ্বযুদ্ধের পর অন্য স্থানে পুনর্নির্মিত করা হয়। ১৮৭৭ সালে দ্বিতীয় প্রোটেস্ট্যান্ট গির্জা  সন্ত মার্কসের উদ্বোধন করা হয়। উনিশ শতকের শেষ দশকে মিউনিখের লুথেরানদের তৃতীয় এবং বৃহত্তর একটি গির্জার প্রয়োজন পড়ে। কিন্তু বাভারিয়ার রাজ পরিবার মিউনিখের ক্যাথলিক চরিত্রকে রক্ষা করার জন্য উদ্বিগ্ন ছিল, তাই লুথেরানদের সন্ত লুকার গির্জাটি গড়ে তোলার জন্য ইসার নদীর তীরে জমি দান করে। ১৮৯৩ সালে এর নির্মানকাজ শুরু হয় এবং ১৮৯৬ সালের প্রথম আগমন থেকে প্রার্থনা শুরু হয়।

স্থাপত্য ও শিল্প

তৎকালীন রোমান ক্যাথলিক শাসকদের খুশি করার জন্য স্থপতি আলবার্ট স্মিথ প্রাক-সংস্কার শৈলী ব্যবহার করেছেন। বাহ্যিক সজ্জাটি রোমানীয় (একাদশ-দ্বাদশ শতকে ইউরোপে ব্যবহৃত গম্বুজ ও খিলানের স্থাপত্য) আকারে নির্মিত হয়েছে, অভ্যন্তরের সজ্জাটি গ্রিক ক্রসের জ্যামিতিক আকৃতির উপর ভিত্তি করে পুরনো রেনিশ গথিকের মতো করে তৈরি করা হয়েছে। গির্জাটির পূর্বদিকে তিনটি পার্শ্বযুক্ত এপস রয়েছে, এবং পশ্চিম প্রাঙ্গণ সাত ধার বিশিষ্ট এবং একটি বর্গাকার টাওয়ার রয়েছে।

১৮৯৬-১৮৯৯ সাল থেকেই সন্ত লুকার গির্জার কিছু অসাধারণ শৈল্পিক স্টেইনড কাচের জানালা ছিল। এগুলোর  প্রাথমিক নকশা করেন চার্লস ডিক্সন। তিনি সেই ছিলেন সেই সময়ের বিখ্যাত কাঁচ নকশাকার। কাঁচগুলো মুচচেন মায়ারের হোফকুনস্তানস্টাল্ট (মেয়র কোর্ট আর্ট ওয়ার্কশপ মিউনিখ) তৈরি করেছিল।

১৯৭২ সালের ৬/৭ সেপ্টেম্বরের আকাশ অভিযানের সময় গির্জাটির জানালাগুলি ধ্বংস হয়ে যায়। ১৯৪৬ সালে চ্যান্সেলের হারিয়ে যাওয়া জানালাগুলি হর্মেন ​​কাস্পার নতুন করে তৈরি করেন। গির্জাটির বেদির নকশা করেন শিল্পী গুস্তাভ অ্যাডলফ গোল্ডবার্গ। নকশাটি যীশুর সমাহিতকরণের প্রতি উৎসর্গ করা হয়েছে।

অর্গান 
জি.এফ. স্টেইনমেয়ের এন্ড কোর্পোরেশন (এটটিজেন) ১৯৩২ সালে অর্গানটি তৈরি করেন।

চিত্রশালা

পাদটীকা

তথ্যসূত্র

বহিঃসংযোগ

১৮৯৬-এ সম্পন্ন গির্জা
১৯শ শতাব্দীর লুথেরান গির্জা
মিউনিখের গির্জা
বাভারিয়ার লুথেরান গির্জা
রাওধা আতিফ

রাওধা আতিফ (১৮ মে ১৯৯৬ – ২৯ মার্চ ২০১৭) মালদ্বীপের একজন মডেল, অভিনেত্রী এবং রাজশাহী ইসলামী ব্যাংক মেডিকেল কলেজের ছাত্রী ছিলেন। যিনি রাজশাহীতে আত্মহত্যা করে মারা যান।

শিক্ষা ও কর্মজীবন 
রাওধা মালদ্বীপের হিরিয়া স্কুল এবং ভিলা আন্তর্জাতিক উচ্চবিদ্যালয়ে পড়াশোনা করেন। তিনি ১৪ বছর বয়সে মালদ্বীপের জাতীয় টেলিভিশনে পরিবেশ বিষক  প্রচারণার মডেল ছিলেন। মালদ্বীপের ফটোগ্রাফারের ফটোশুটে অংশ নিয়ে ২০১৪ সালে মালদ্বীপে পরিচিত হন।  অক্টোবর ২০১৬-এ তিনি ভোগ (ম্যাগাজিন) প্রচ্ছদে তার চিত্র প্রকাশ পায়।  তিনি বাংলাদেশের রাজশাহী ইসলামী ব্যাংক মেডিকেল কলেজে  চিকিৎসা বিজ্ঞানে পড়শোনা করেন। তিনি মালদ্বীপের উচ্চ শিক্ষা বিভাগ থেকে বৃত্তি পেয়েছিলেন।

মৃত্যু ও বিতর্ক 
২৯ মার্চ ২০১৭ তারিখে রাজশাহী ইসলামী ব্যাংক মেডিকেল কলেজের  আবাসিক হলের একটি কক্ষে তার মৃতদেহ পাওয়া যায়। তার মৃতদেহ সহপাঠিরা প্রথম দেখতে পায় হয়।  রাজশাহী মেডিক্যাল কলেজ হাসপাতালে তার মৃতদেহের ময়না তদন্ত হয় । তার পিতা ও মালদ্বীপ দূতাবাস এ তদন্তে সম্মতি দেয়।  তার পরিবার অভিযোগ করেছে যে চরমপন্থীগোষ্ঠি তাকে "ইসলামী পোশাক পরিধান করতে অস্বীকার করার" জন্যে হত্যা করেছিল।  তবে তিনজন চিকিৎসক ময়নাতদন্ত শেষে বলেছেন রাওধা আত্মহত্যা করেছেন। তার মৃত্যু প্রাথমিকভাবে রাজশাহী মেট্রোপলিটন পুলিশ, তদন্তকারী মালদ্বীপ পুলিশ সেবা দলের দ্বারা তদন্ত করা হয়।  তাকে রাজশাহীর হেতেমখা কবরস্থানে দাফন করা হয়। তার জানাযা ও দাফনের সময় পরিবারের সদস্যরাসহ মালদ্বীপের রাষ্ট্রদূত এশথে শান শাকির উপস্থিত ছিলেন। 

রাওধার বাবা মোহাম্মদ আতিফও একজন ডাক্তার, তিনি এ মৃত্যুকে আত্মহত্যা বলতে অস্বীকার করে। তিনি এ মৃত্যুর ঘটনায় কাশ্মিরের ছাত্র ও তার রুমমেট সিরাত পারভিনের বিরুদ্ধে ১০ এপ্রিল ২০১৭ সালে একটি মামলা দায়ের করেন।  ২৪ এপ্রিল ২০১৭ তারিখে তার দেহটি দ্বিতীয় তদন্ত সংস্থা সিআইডি কাছে হস্তান্তর করা হয়।  সিআইডি তদন্ত বিভাগের তদন্ত অনুযায়ী রাওধা আত্মহত্যা করেছেন বলে প্রমাণ মিলে। অস্ট্রেলিয়ায় ৬০ মিনিটস এ মৃত্যুর তদন্ত করে জানায় এতে অসাধুতা জড়িয়ে থাকতে পারে।

তথ্যসূত্র 

২০১৭-এ মৃত্যু
১৯৯৭-এ জন্ম
মালদ্বীপীয় মডেল
টমি মিচেল

টমাস বিগনল মিচেল (; জন্ম: ৪ সেপ্টেম্বর, ১৯০২ - মৃত্যু: ২৭ জানুয়ারি, ১৯৯৬) ডার্বিশায়ারের ক্রেসওয়েল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৫ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ লেগ স্পিন বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন টমাস মিচেল নামে পরিচিত টমি মিচেল।

ডার্বিশায়ারের তৎকালীন অধিনায়ক ও খনি মালিক গাই জ্যাকসনের সুনজরে পড়েন। তিনি তখন সেঁতু নির্মাণে অংশগ্রহণকারী দলের পক্ষে খেলতেন। কাউন্টি দলটির পক্ষে ৩০৩ খেলায় অংশ নেন। ২০.২০ গড়ে ১৪১৭ উইকেট পেয়েছেন।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন টমি মিচেল। ১৯৩২-৩৩ মৌসুমে ডগলাস জারদিনের অধিনায়কত্বে জর্জ ডাকওয়ার্থ, টমি মিচেল, পতৌদির নবাব, মরিস লেল্যান্ড, হ্যারল্ড লারউড, এডি পেন্টার, বিল ফার্গুসন, প্লাম ওয়ার্নার, লেস অ্যামেস, হেডলি ভেরিটি, বিল ভোস, বিল বোস, ফ্রেডি ব্রাউন, মরিস টেট, ডিক পালাইরেট, হার্বার্ট সাটক্লিফ, বব ওয়াট, গাবি অ্যালেন ও ওয়ালি হ্যামন্ডকে নিয়ে গঠিত ইংরেজ দল অস্ট্রেলিয়া ও নিউজিল্যান্ড গমন করে।

১০ ফেব্রুয়ারি, ১৯৩৩ তারিখে ব্রিসবেনের গাব্বায় স্বাগতিক অস্ট্রেলিয়ার বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে জয়লাভ করেছিল। ২৯ জুন, ১৯৩৫ তারিখে লর্ডসে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নিয়েছিলেন তিনি।

প্রাণবন্তভাবে শরীরকে পূর্ণাঙ্গ ব্যবহার করতেন ও ব্যতিক্রমীপন্থায় কব্জী ও আঙ্গুলের ব্যবহার করতেন। বলা হয়ে থাকে যে, স্নুকার টেবিলে তিনি এ কৌশল শিখেছিলেন।

তথ্যসূত্র

আরও দেখুন 
 ফ্রাঙ্ক মিচেল
 বিল কপসন
 কেন্ট কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 
 
 

১৯০২-এ জন্ম
১৯৯৬-এ মৃত্যু
১৯১৯ থেকে ১৯৪৫ সময়কালীন ইংরেজ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইনিংসে ১০ উইকেট লাভকারী ক্রিকেটার
ডার্বিশায়ারের ক্রিকেটার
নর্থ ভার্সাস সাউথের ক্রিকেটার
প্লেয়ার্সের ক্রিকেটার
মেরিলেবোন ক্রিকেট ক্লাবের ক্রিকেটার
অর্ঘ্য রায় প্রধান

অর্ঘ্য রায় প্রধান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় তুফানগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৬ সাল থেকে তিনি পশ্চিমবঙ্গ বিধানসভায় মেখলিগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন। তার বাবা অমর রায় প্রধান লোকসভা সদস্য ও বিধায়ক হিসেবে দায়িত্ব পালন করেছেন।

তথ্যসূত্র 

জীবিত ব্যক্তি
বাঙালি রাজনীতিবিদ
১৯৭২-এ জন্ম
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
কোচবিহার জেলার ব্যক্তি
ফজল করিম মিয়া

ফজল করিম মিয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় তুফানগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
কোচবিহার জেলার ব্যক্তি
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
ভারতীয় সুন্নি মুসলিম
২১শ শতাব্দীর ভারতীয় মুসলিম
১৯৫১-এ জন্ম
উদয়ন গুহ

উদয়ন গুহ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় দিনহাটা বিধানসভা কেন্দ্রের বিধায়ক হিসেবে দায়িত্ব পালন করছেন।

 প্রথমবার ফরওয়ার্ড ব্লকের টিকিটে নির্বাচিত হলেও ২০১৬ সালের বিধানসভা ভোটে তিনি তৃণমূল কংগ্রেসের হয়ে বিধানসভায় যান। ২০২১ সালের হাইভোল্টেজ নির্বাচনে তিনি তৎকালীন কেন্দ্রীয় প্রতিমন্ত্রী নিশীথ প্রামাণিকের কাছে মাত্র ৫৭ ভোটে হেরে যান। কিন্তু বিধায়ক পদ থেকে নিশীথ পদত্যাগ করলে উপনির্বাচনে তিনি রেকর্ড মার্জিনে জয়লাভ করেন। কিছুদিন পরেই তাকে উত্তরবঙ্গ উন্নয়ন মন্ত্রকের দায়িত্ব দেওয়া হয়।

তথ্যসূত্র 

জীবিত ব্যক্তি
১৯৫৫-এ জন্ম
বাঙালি রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
নিখিল ভারত ফরওয়ার্ড ব্লকের রাজনীতিবিদ
পশ্চিমবঙ্গ বিধানসভার সদস্য ২০২১-২০২৬
কোচবিহার জেলার ব্যক্তি
পশ্চিমবঙ্গের রাজ্য মন্ত্রিপরিষদের মন্ত্রী
তোরাফ হোসেন মণ্ডল

তোরাফ হোসেন মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় কুমারগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
বাঙালি রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
দক্ষিণ দিনাজপুর জেলার ব্যক্তি
পশ্চিমবঙ্গ বিধানসভার সদস্য ২০২১-২০২৬
সমীর কুমার পোদ্দার

সমীর কুমার পোদ্দার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় রানাঘাট উত্তরপূর্ব বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
বাঙালি রাজনীতিবিদ
ভারতীয় রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
ধীমান রায়

ধীমান রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় অশোকনগর বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
বাঙালি রাজনীতিবিদ
ভারতীয় রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
নিউ জলপাইগুড়ি জংশন রেলওয়ে স্টেশন

নিউ জলপাইগুড়ি জংশন রেলওয়ে স্টেশন বা এনজেপি (স্টেশন কোড: NJP) ভারতের পশ্চিমবঙ্গ রাজ্যের তৃতীয় বৃহত্তম রেলওয়ে স্টেশন, যা উত্তরবঙ্গের বৃহত্তম মহানগর শিলিগুড়িকে রেল পরিষেবা প্রদান করে। রেলওয়ে স্টেশন হিসাবে নিউ জলপাইগুড়ি জংশন নেপাল, সিকিম, ভুটান, বাংলাদেশ এবং উত্তর-পূর্বের সাতটি রাজ্যের (আসাম, অরুণাচল প্রদেশ, নাগাল্যান্ড, মণিপুর, মিজোরাম, ত্রিপুরা এবং মেঘালয়) প্রবেশপথ হিসাবে কাজ করে। রেলওয়ে স্টেশনটি উত্তর-পূর্ব সীমান্ত রেল অঞ্চলের সবচেয়ে ব্যস্ততম রেলওয়ে জংশন, যা উত্তর-পূর্ব রাজ্যগুলির জীবনরেখা হিসাবে কাজ করে। এনজেপি উত্তর-পূর্বের রাজ্যগুলিকে ভারতের মূলভূখণ্ডের সঙ্গে সংযোগ রক্ষা করে।

ইতিহাস
১৯৪৭ সালের বঙ্গভঙ্গের ফলে পশ্চিমবঙ্গের দক্ষিণের জেলাগুলির সাথে উত্তরবঙ্গ ও আসামের যোগাযোগের সংযোগ সম্পূর্ণভাবে বন্ধ হয়ে গিয়েছিল। এর আগে, সংযোগগুলি পূর্ব বাংলার অংশে ছিল, যা ১৯৪৭ সালের ১৪ আগস্ট থেকে পাকিস্তানের অংশ হয়ে ওঠে। উত্তরবঙ্গ, সিকিম, ভুটান ও আসামের প্রবেশদ্বার হিসাবে শিলিগুড়ি গুরুত্ব পেয়েছিল।

১৯৪৯ সালের আশেপাশে বিভিন্ন মিটার-গেজ রেলপথ একত্রিত হয়ে পুরনো শিলিগুড়ি টাউনের উত্তরে শিলিগুড়ি জংশনের আবির্ভাব ঘটেছিল। এছাড়া ন্যারো-গেজ দার্জিলিং হিমালয়ান রেল শিলিগুড়ি টাউন থেকে শিলিগুড়ি জংশন হয়ে দার্জিলিং যেত। ১৯৫০ সালে সম্পূর্ণ হওয়া আসাম রেল লিঙ্ক প্রজেক্টের দ্বারা আসাম ও কিশানগঞ্জের মধ্যে মিটার-গেজ রেলপথ তৈরি হয়েছিল। রেলপথটি উত্তরবঙ্গের তিস্তা, তোর্ষা ও সংকোশ নদীর উপর দিয়ে যেত।

১৯৬০-এর দশকের শুরুতে ভারতীয় রেল বিভিন্ন রেলপথকে মিটার গেজ থেকে ব্রড গেজে রূপান্তরিত করছিল এবং শিলিগুড়ি টিউনের দক্ষিণে নতুন ব্রড গেজ স্টেশন তৈরি করেছিল। যেহেতু স্টেশনটি জলপাইগুড়ি জেলায় অবস্থিত, তাই তার নাম নিউ জলপাইগুড়ি রাখা হয়েছিল। ১৯৬৪ সালে নিউ জলপাইগুড়ি ঐ এলাকার সবচেয়ে গুরত্বপূর্ণ রেলওয়ে স্টেশনে পরিণত হয়েছিল। দার্জিলিং হিমালয়ান রেলপথকে শিলিগুড়ি টাউন থেকে নিউ জলপাইগুড়িতে প্রসারিত করা হয়েছিল।

রেল পরিষেবা

আন্তর্জাতিক
ভারতের নিউ জলপাইগুড়ি ও বাংলাদেশের ঢাকা ক্যান্টনমেন্টের মধ্যে মিতালী এক্সপ্রেস নামক  আন্তর্জাতিক রেল পরিষেবা বর্তমান। এটি প্রতি সপ্তাহে ভারতের নিউ জলপাইগুড়ি ও বাংলাদেশের ঢাকা ক্যান্টনমেন্টের মধ্যে চলাচল করে।

গ্যালারি

তথ্যসূত্র

বহিঃসংযোগ

 
 

পশ্চিমবঙ্গের জংশন রেলওয়ে স্টেশন
জলপাইগুড়ি জেলার রেলওয়ে স্টেশন
কাটিহার রেলওয়ে বিভাগ
১৯৬০-এ পশ্চিমবঙ্গে প্রতিষ্ঠিত
শিলিগুড়ির রেলওয়ে স্টেশন
১৯৬১-এ চালু রেলওয়ে স্টেশন
ভারতীয় রেলের এ১ শ্রেণির স্টেশন
শিলিগুড়ির পরিবহন
অমল আচার্য

অমল আচার্য হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় ইটাহার বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র 

জীবিত ব্যক্তি
বাঙালি রাজনীতিবিদ
ভারতীয় রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
সেন্ডলিং-এর মসজিদ

সেন্ডলিং-এর মসজিদ (), জার্মানির মিউনিখে, শোয়ানজেনবাসট্রেসে অবস্থিত মসজিদ। ১৯৮৯ সাল থেকে মসজিদটি এখানে অবস্থিত এবং মূলত তুর্কি মুসলমানদের ধর্মীয় প্রার্থনার জন্য ব্যবহৃত হয়ে আসছে।

নাম ও সংস্থা 
মসজিদটির প্রাতিষ্ঠানিক তুর্কি নাম দানিয়েত ইজলেরি তুর্ক ইসলাম মারকেজি অথবা "জার্মানির তুর্কি ইসলামিক সেন্টার ফর ইনস্টিটিউট ফর রিলিজিয়ন"। সংক্ষেপে ডিআইটিআইএম, যেটি একটি সংস্থা যা জার্মানি জুড়ে মুসলমানের জন্য কাজ করে। এই মসজিদটির একটি পরিচালনা পরিষদ রয়েছে। এই পরিষদের সদস্য রয়েছেন ৪২ জন, সাথে তাদের পরিবারের সদস্যরা। এই পরিচালনা পরিষদ ধর্ম বিষয়ক তুর্কি-ইসলামিক ইউনিয়ন (ডিআইটিআইবি)-এর সাথে সম্পৃক্ত।

ডিআইটিআইএম মসজিদের প্রধান নির্বাচন করেন, যিনি তুর্কি নাগরিক এবং কিছুটা জার্মান ভাষা বলতে পারেন। সংস্থাটি মিউনিখের আরো দুটি মসজিদ পরিচালনা করে। একটি পাসসিং ও অন্যটি আল্লাখে অবস্থিত। শানজেনবাচস্ত্রে মসজিদটি মিউনিখের তিনটি মসজিদের মধ্যে বৃহত্তম। প্রতিদিন এখানে প্রায় ১৩০ জন দর্শনাথূ ভিড় জমায়। দিনের বেলা এখানে প্রায় ৭০০ মানুষ প্রর্থনা করতে অসেন।

নতুন মসজিদ বানানোর পরিকল্পনা
সংখ্যাধিক্যের কারণে, ডিআইটিআইএম ২০০৪ সালে মসজিদটি নতুন জায়গায় স্থানান্তরের পরিকল্পনা প্রদান করে। তবে ভবনের কাছাকাছি বসবাসরত মানুষের প্রতিরোধে তা সম্ভব হয় নি। অতএব, পরিচালনা পরিষদ ডিআইটিআইবি ভবনটির জন্য একটি নতুন উপযুক্ত জায়গা খুঁজে পেতে সহায়তা পেতে মিউনিখ শহরের সাথে কাজ করেছিল এবং গোটজিংগার নামক স্থানে এটি স্থানান্তরের চেষ্টা চালায়। যদিও এই পরিকল্পনাটিও ভেস্তে যায়। ২০০৫ সাল থেকেই গণমাধ্যম বিষয়টি নিয়ে লেখালেখি শুরু করে যা সেন্ডলিংগার মসজিদ বিতর্ক'' নামে পরিচিত।

তথ্যসূত্র

বহিঃসংযোগ

 The New York Times, "In Munich, Provocation in a Symbol of Foreign Faith", December 8, 2006

জার্মানির মসজিদ
মিউনিখের ভবন ও স্থাপনা
বাভারিয়ায় ধর্মীয় ভবন ও স্থাপনা
মিউনিখের ধর্ম
প্রস্তাবিত মসজিদ
ইউরোপে মসজিদ সম্পর্কিত বিতর্ক
রকেট রাকুন

রকেট রাকুন হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো চরিত্র। চরিত্রটি লেখক বিল মেন্টলো এবং শিল্পী কেইথ গিফেন দ্বারা নির্মিত এবং মার্ভেল প্রিভিউ #৭ (গ্রীষ্মকাল ১৯৭৬)-এ প্রথমবার আবির্ভূত হয়। চরিত্রটি হলো একটি বুদ্ধিমান ও নরত্বারোপ রাকুন, যে একজন দক্ষ লক্ষ্যভেদী, অস্ত্র এবং যুদ্ধ-কৌশলবিদ্যায় বিশেষজ্ঞ। চরিত্রটির নাম ও দেহাকৃতি দ্য বিটল্‌স-এর ১৯৬৮ সালের গান "রকি রাকুন"-কে নির্দেশ করে। রকেট রাকুন সুপারহিরো দল গার্ডিয়ান্স অফ দ্য গ্যালাক্সি-এর পুনঃচলনের একজন মুখ্য সদস্য হিসেবে আবির্ভূত হয়।

চরিত্রটির উল্লেখিত দলটির সদস্য হিসেবে বিভিন্ন প্রকারের মিডিয়াতে আবির্ভূত হয়, যার মধ্যে রয়েছে টেলিভিশন ধারাবাহিক, খেলনা এবং ভিডিও গেম। চরিত্রটি মার্ভেল সিনেম্যাটিক ইউনিভার্স চলচ্চিত্র গার্ডিয়ান্স অফ দ্য গ্যালাক্সি (২০১৪), গার্ডিয়ান্স অফ দ্য গ্যালাক্সি ভল. ২ (২০১৭), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ আবির্ভূত হয়। এই আবির্ভাবগুলিতে, ব্র্যাডলি কুপার রকেট রাকুনের জন্য কণ্ঠপ্রদান করেন, যার সাথে সীন গান মোশন ক্যাপচার প্রদান করেন।

তথ্যসূত্র

বহিঃসংযোগ

মার্ভেল কমিক্স রচয়িতাদের অক্রমিক পুস্তিকায় রকেট রাকুন

সুপারহিরো চলচ্চিত্রের চরিত্র
কাল্পনিক উদ্ভাবক
সুপারহিরো প্রাণী
ফুরকান আনসারি

ফুরকান আনসারি হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি চতুর্দশ লোকসভায় গোড্ডা লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।

তথ্যসূত্র

জীবিত ব্যক্তি
চতুর্দশ লোকসভার সদস্য
ভারতীয় রাজনীতিবিদ
ভারতীয় জাতীয় কংগ্রেসের রাজনীতিবিদ
১৯৪৮-এ জন্ম
দেওঘর জেলার ব্যক্তি
ঝাড়খণ্ডের লোকসভা সদস্য
ঝাড়খণ্ডের ভারতীয় জাতীয় কংগ্রেসের রাজনীতিবিদ
ডেমোডেক্স

ডেমোডেক্স হলো অতিক্ষুদ্র পরজীবী প্রাণীদের গণ যারা স্তন্যপায়ী প্রাণীদের চুলের ফলিকলসে র ভেতর বা নিকটে বসবাস করে। এ পর্যন্ত প্রায় ডেমোডেক্স গণের ৬৫ টি প্রজাতি আবিস্কৃত হয়েছে। এদের মধ্যে দুটি প্রজাতি মানবশরীরে বাস করে: ডেমোডেক্স ফলিকিউলারাম ও ডেমোডের্স ব্রেভিস, উভয়কেই আইল্যাশ মাইটস হিসেবে উল্লেখ করা হয়। ভিন্ন প্রজাতির প্রাণীরা ভিন্ন প্রজাতির ডেমোডেক্স বহন করে। ডেমোডেক্স ক্যানিস পোষা কুকুরের শরীরে বাস করে। ডেমোডেক্সের সংক্রমণ অতি সাধারণ এবং সচরাচর এটি কোনো উপসর্গ সৃষ্টি করেনা যদিও কিছু ত্বকের রোগ এ পরজীবী দ্বারা হয়ে থাকে। ডেমোডেক্স শব্দটি গ্রিক δημός ডিমোস তথা চর্বি ও δήξ ডিকস তথা কীট, থেকে উৎপন্ন।

তথ্যসূত্র

বহিঃসংযোগ 

 এম. হালিত উমর রচিত Demodex, an inhabitant of human hair follicles, and a mite which we live with in harmony, মিক্সকেপ ম্যাগাজিনের মে ২০০০ সংখ্যায় প্রকাশিত
 ম্যানোলেট আর রক, এমডি রচিত নিবন্ধ- Demodicosis 
 টি. জে. ডান জুনিয়র রচিত Demodetic Mange in Dogs